


NACRT PRIJEDLOGA ODLUKE


Na temelju članka 90. Zakona o gradnji (Narodne novine broj 155/25), članka 28. Statuta Općine Blato (Službeni glasnik Općine Blato broj 02/21), po pribavljenom mišljenju Turističke zajednice Općine Blato (KLASA: 334/25-08, od ____. studenog 20____. godine), Općinsko vijeće Općine Blato  na _______sjednici održanoj ________20____. godine donosi  

ODLUKU
o privremenoj zabrani izvođenja građevinskih radova
tijekom turističke sezone na području Općine Blato za 2027. godinu
    
Članak 1.

	Ovom Odlukom određuje se privremena zabrana izvođenja radova na području Općine Blato, određuju se vrste građevina na koje se zabrana odnosi, područja zabrane, razdoblje godine i vrijeme u kojem se ne mogu izvoditi radovi, iznimke zbog kojih se u pojedinim slučajevima mogu izvoditi radovi, nadzor i prekršajne odredbe.    

Članak 2.

	Privremeno se zabranjuje izvođenje građevinskih radova koji se odnose na zemljane radove,  radove na izgradnji konstrukcije građevine svih vrsta građevine i druge građevinske radove koji stvaraju prašinu i buku.

Članak 3.

	Trajanje privremene zabrane odnosi se na sva priobalna područja Općine Blato (unutar granica obuhvata urbanističkih planova uređenja).

Članak 4.

	Zabranjuju se radovi iz članka 2. ove Odluke, u vremenu od 01. srpnja do 29. kolovoza od 00:00 do 24:00 sata.

Članak 5.

	Odredbe ove Odluke o privremenoj zabrani radova ne odnose na:

1. građevine, odnosno radove za čije je građenje, odnosno izvođenje utvrđen interes Republike Hrvatske,
2. uklanjanje građevina na temelju rješenja građevinske inspekcije ili odluke drugog tijela državne vlasti, 
3. građenje građevina, odnosno izvođenje radova u godini u kojoj je odluka stupila na snagu,

4. hitne radove na popravcima objekata i uređaja komunalne i ostale infrastrukture koji se javljaju nenadano i kojima se sprječava nastanak posljedica opasnih za život i zdravlje ljudi kao i veća oštećenja nekretnine, 
5. nužne radove na popravcima građevina kad zbog nenadano nastalih oštećenja postoji opasnost za život i zdravlje ljudi te u svrhu sprječavanja daljnje štete na istima, 
6. građenje objekata predškolskog, školskog, visokoškolskog, zdravstvenog i socijalnog sadržaja, građenje javnih građevina sportske i kulturne namjene te poboljšanja energetske učinkovitosti zgrada u vlasništvu jedinica lokalne i područne (regionalne) samouprave, izvođenje radova po projektima financiranim iz EU i nacionalnih fondova te izvođenje radova po projektima od posebnog značaja za Općinu Blato.

Članak 6.

	Nadzor nad provođenjem ove Odluke obavlja komunalni redar sukladno odredbama Zakona o građevinskoj inspekciji.
	U obavljanju nadzora nad provođenjem ove Odluke, komunalni redar ima ovlasti propisane zakonom kojim se uređuje ustroj i ovlasti komunalnog redarstva, odnosno Prekršajnim zakonom i ovom Odlukom, i to:
1. rješenjem obustaviti izvođenje radova koji se obavljaju suprotno ovoj Odluci,
2. izdati obvezni prekršajni nalog,
3. naplatiti novčanu kaznu na mjestu počinjenja prekršaja.

Članak 7.

            Donošenjem ove Odluke stavlja se van snage Odluka o privremenoj zabrani izvođenja građevinskih radova tijekom turističke sezone na području Općine Blato  („Službeni glasnik Općine Blato“, broj 14/2025).

Članak 8.

	Ova Odluka stupa na snagu osmog dana od objave u Službenom glasniku Općine Blato.

KLASA:_______________
UR. BROJ:______________
Blato,_______2026. godine 

